**ORDENSREGLER BÅTSTØ CAMPING**

*Vi ønsker alle et fint, trygt og godt opphold på Båtstø Camping. Et reglement vil gjøre det enklere for alle å oppføre seg slik at det ikke er til sjenanse for medgjester. Det bes om at ordensreglementet følges, og at det gis beskjed til oss i resepsjonen, dersom det skulle oppstå et problem.*

**INNSJEKK/UTSJEKK**

1. Meld din ankomst i resepsjonen eller på tlf 9787577 dersom vi ikke er tilgjengelig i resepsjonen.
2. For døgncampere skal plassen forlates ren og ryddig kl 12.00 utreisedagen.
3. Ønskes oppholdet forlenget, bes dette gjøres før kl 12.00

**PRISER**

1. Betaling etter gjeldene priser. Betaling skjer i resepsjonen ved ankomst

**GENERELT**

1. Det må vises hensyn overfor andre gjester når det gjelder medbrakte kjæledyr. Hunder/katter **skal alltid** holdes i bånd på hele Båtstø camping sitt område, og det er hundeeiers plikt å plukke opp avføring fra sine kjæledyr over hele området. Påse også at hunden ikke står og bjeffer, og heller ikke står og graver i jorden.
2. Enhver plikter å vise alminnelig aktsomhet og opptre på en slik måte at brann, eksplosjon eller annen ulykke forebygges.
3. All nettsurfing og annen bruk skal følge Norsk lov

**OPPHOLD**

1. Det skal være generell ro mellom 24.00-08.00. Musikk avsluttes kl 23.00. Det er mange naboer innen kort avstand, så vis hensyn. Gjester som viser usømmelighet eller forstyrrer ro og orden kan vises bort.
2. Du plikter å sette deg inn i regler vedrørende brannvern, gass, el.-tilkopling og andre sikkerhetsbestemmelser.
3. Det skal være minimum 4 meter mellom hver campingenhet med unntak faste plasser som er etablert før 2022. Der skal det være minimum 3 m. Bil og markise kan stå i 4m sonen.
4. Graving i bakken, skading av trær og skader på annet, tilhørende camping området, må ikke finne sted
5. Bilkjøring begrenses til et minimum og må foretas i ganghastighet
6. Gråvann og WC samles i tett tank og tømmes på anvist plass i sanitæranlegget, eller ved anvist plass utenfor Fjøsstuggu under sommersesong.
7. Vis hensyn til helårs camping gjesters camping enheter. Eiendeler rundt disse plassene er private. Det er ikke tillatt å benytte plattinger eller på noe vis bryte det private området som disse disponerer.
8. Det skal være skadefri ledning fra strømboksen til inntak i vognen i forbindelse med strøm. Strømkabel skal være gummikabel og jordet. Kabelen skal være maks 25 meter lang. Maks 1 kontakt brukes pr boenhet.
9. Det bes om respekt for at andre også bruker Sanitærbygget. Rydd opp etter deg, kast søppel i søppeldunker, fjern hår og smuss fra sluk etter dusj, og bruk dobørsten godt, når det bli satt spor etter deg. Tørk av doring etter bruk.
10. **Avfall** kastes på anvist plass bak Sanitærbygg. Sorter gjerne.
11. **Grilling.** Vis hensyn og forsiktighet ved grilling. Engangsgrill tillates ikke inne på campingplassen. Denne må ev tas med til moloen/sjøkanten. Alle griller må slukkes forsvarlig og grillkull kastes i rød, brannsikker beholder ved sanitærbygget. Bålpanna på moloen kan benyttes. Ved kan kjøpes i resepsjonen. Private bålpanner brukes med forsiktighet i sommersesongen når det er tørt.
12. **Bryggeområdet.** Det er fint å gå tur og se på solnedgangen på moloen, men husk og rydd opp etter deg. Unødvendig opphold på brygga er ikke tillatt. Her står mange fine båter som er privat eiendom. Det kan bades fra brygga, men det er ikke tillatt å røre båtene.

**ANSVAR**

1. Båtstø Camping kan ikke påta seg ansvar for gjestenes eiendeler, eller uforskyldte hendelser
2. Skade som blir påført bedriften eller andre gjester må dekkes etter gjeldende regler
3. Campingvogn/bobil må holdes forsikret mot uhell, tyveri og brann
4. Campingvogn/bobil må utstyres og følge regler i henhold til brannforskrifter
5. Campingplassen tar ikke ansvar for evt. misbruk av internett. Ulovlig fildeling er ikke tillatt
6. Vogneier har selv ansvar for godkjent kabel og innstallering i vognen i forbindelse med strøm. Oppdages feil på kabelutstyr vil de bli koblet fra og i verste fall klippet
7. Alle vogner skal ha brannslukningsapparat og røykvarsler
8. Propanledninger eller andre anlegg skal være vedlikeholdt